《满江红 其三 再至丹阳，每怀务观，有歌其所制者，因用其韵示王季夷、章冠之》
宋代·韩元吉

江绕层城，重楼迥、依然山色。□□有、佳人犹记，旧家离别。

把酒只如当日醉，挥毫剩欠尊前客。算平林、有恨寄伤心，烟如织。

湖平树，花连陌。风景是，光阴易。叹新声浑在，断云难觅。

暮雨不成巫峡梦，数峰还认湘波瑟。但与君、同看小槽红，真珠滴。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。